Getty institut za konzervaciju

**Getty institut za konzervaciju** (GCI), konzervatorski je institut u Los Angelesu, Kalifornija, SAD, i financira ga *J. Paul Getty Trust*. GCI provodi znanstvena istraživanja vezana uz konzerviranje restauriranje. Nudi formalne edukativne programe, te publicira radove vezane za spomenutu tematiku.

Nalazi se u Getty Centru no ima i prostore u Getty Vili. Institut je počeo sa radom 1985. Privatna je međunarodna istraživačka ustanova posvećena napretku konzervacije restauracije. Institut "služi konzervatorskoj zajednici, i to kroz znanstvena istraživanja, obrazovanje i usavršavanje, vođenje oglednih konzervatorsko restauratorskih projekata, te širenje rezultata svog rada, kao i rada drugih koji djeluju u spomenutom polju" i "vezan je na principe koji rukovode radom *Getty Trust*-a: služenje, filantropija, poučavanje, i dostupnost." Institut djeluje u području restauriranja umjetnina te arhitekture.

## Znastveni projekti
Znanstvenici instituta proučavaju propadanje objekata i građevina, te pokušavaju iznaći riješenja prisutnih problema.  Jedan od brojnih projekata je vezan za utjecaj vanjskih i unutarnjih zagađivača zraka na muzejske zbirke.  Drugi se pak projekt bavi propadanjem kamena pješčenjaka, od koji je sagrađen nacionalni kapitolij i koji je sada u *United States National Arboretumu.*

Nadalje institut "provodi i znanstvena istraživanja o sastavu materijala." Primjerice projekt konzervacije fotografija kao jedan od svojih ciljeva postavlja i stvaranje "Atlasa analitičkih značajki fotografskih procesa" a što će pak omogućiti određenje "detaljanih kemijskih tragova svih približno 150, načina razvijanja fotografija."

## Edukacija i stručno usavršavanje
Obučavanje svih zainteresiranih važno je za održivost rada instituta. Institut na primjer surađuje sa drugim organizacijam kako bi stvorio edukaciju "koji bi muzejskom osoblju pomogao u očuvanju predmeta od ljudi ili prirode izazvanih ekstremnih situacija." U istitutu je razvijena i  edukacija "Fundamentals of the Conservation of Photographs" koji se sada poučava na Akademiji lijepih umjetnosti u Bratislavi, te u Slovačkoj nacionalnoj knjižnici. Pored tečajeva i radionica institut surađuje i u provođenju dugoročnih obrazovnih programa, kao što je implementacija MA programa konzervacije arheoloških i etnografskeih predmeta, u suradnji sa Sveučilištem u Kaliforniji, Los Angeles, SAD.

## Terenski projekti
GCI terenski projekti " odabrani su po načelu kako se uklapaju u ciljeve instituta, poput podizanja javne svijesti, širenje novih, široko primijenjivih informacija u polju konzervacije restauracije, te podupiranja brige za kulturnu baštinu" i "moraju biti provedeni u suradnji sa ozbiljnim partnerima kako bi projekti bili u funkciji i nakon što se institut povuče iz njih." Kao primjere navedimo projekte očuvanja Mogao špilja te Yungang Grottoes u Kini;

## Širenje informacija
Vjerojatno najveći doprinos institut daje u širenju informacija o tehnikama i metodama koje se koriste u polju konzerviranja i restauriranja.

Metode distribuiranja informacija uključuju: konferenceije, predavanja, knjige, web, video, audio i druge publikacije.

Dio naslova publiciranih od strane GCI (dio informacija danas dostupan je besplatno u elektronskom obliku):
* Ward, Philip R. *The nature of conservation: a race against time*. Marina del Rey, CA: Getty Conservation Institute, 1986. ()
* *The conservation of tapestries and embroideries: proceedings of meetings at the Institut royal du patrimoine artistique, Brussels, Belgium, September 21–24, 1987*. Los Angeles: Getty Conservation Institute, 1989. ()
* Cather, Sharon.  *The conservation of wall paintings: proceedings of a symposium organized by the Courtauld Institute of Art and the Getty Conservation Institute, London, July 13–16, 1987*. Marina del Rey, CA: Getty Conservation Institute, 1991. ()
* Beley, Ennis, and Jeffrey Levin. *Picture LA: landmarks of a new generation*. Marina del Rey, CA: Getty Conservation Institute, 1994. ()
* Klein, Kathryn. *The unbroken thread: conserving the textile traditions of Oaxaca*. Los Angeles: Getty Conservation Institute, 1997. ()
* Corzo, Miguel Angel. *Mortality immortality?: the legacy of 20th-century art*. Los Angeles: Getty Conservation Institute, 1999. ()
* Dorge, Valerie, and Sharon L. Jones. *Building an emergency plan: a guide for museums and other cultural institutions*. Los Angeles: Getty Conservation Institute, 1999. ()*
* Lavédrine, Bertrand, Jean-Paul Gandolfo, and Sibylle Monod. *A guide to the preventive conservation of photograph collections*. Los Angeles: Getty Conservation Institute, 2003. ()
* [[Max Schweidler|Schweidler, Max]], and Roy L Perkinson. *The restoration of engravings, drawings, books, and other works on paper*. Los Angeles: Getty Conservation Institute, 2006. ()
* Rainer, Leslie and Angelyn Bass Rivera editors. *The Conservation of Decorated Surfaces on Earthen Architecture*. Los Angeles: Getty Conservation Institute, 2006. ()
* Caneva, Giulia, Maria Pia Nugari, and Ornella Salvadori. *Plant Biology for Cultural Heritage: Biodeterioration and Conservation''. Los Angeles: Getty Conservation Institute, 2009. ()

Tečajevi GCIa uključuju:
*ARIS (International Course on Architectural Records, Inventories and Information Systems for Conservation)

## Vodeće osoblje

Od ustanovljenja GCI je imao 3 ravnatelja. Osim ravnatelja više osoblje čine:
* Pomoćnica ravnatelja, Programi: Jeanne Marie Teutonico
* Pomoćnica ravnatelja, Administracija: Kathleen Gaines
* Glavni znanstvenik: Giacomo Chiari
* Voditelj fundacije: Kathleen Dardes
* Voditelj terenskih projekata: Susan Macdonald
Godine 2009, GCI je imao proračun od 33 milijuna dolara, smanjen sa 41 milijuna dolara u 2008.

## Getty trust aktivnosti izvan instituta
Osim instituta J. Paul Getty Trust doprinosi konzervatorsko restauratorskom polju i kroz konzervatorski odjel J. Paul Getty Museuma, kao i kroz konzervatorsku zbirku u knjižnici Getty Research Instituta, te putem potpora konzervaciji kroz Getty Foundation.

## Izvori

## Vanjske veze
* Službena stranica